Document ID: /fineweb-2-swissfilter-quality_10-filterrobots/filtered/01775.jsonl.gz/78

Nepriaznivá situácia okolo šírenia nákazy nového koronavírusu sa odrazí aj na opatreniach švajčiarskej vlády. Od 22. decembra začnú platiť nové pravidlá.
Opatrenia majú za cieľ znížiť počet nových prípadov nákazy, zabrániť preťaženiu nemocníc a tlaku na zdravotnícky personál. Nové opatrenia budú platné až do 22. januára 2021.
Od utorka teda zostanú zatvorené reštaurácie, športové zariadenia, múzeá, knižnice, kiná, kasína a botanické, či zoologické záhrady. Popri tom sa rušia aj kultúrne podujatia. Samozrejme aj tieto opatrenia majú svoje výnimky ako napríklad otvorené reštaurácie pre hotelových hostí alebo športové a kultúrne aktivity pre osoby mladšie ako 16 rokov.
Prečítajte si aj: Lyžiarska sezóna vo Švajčiarsku štartuje, ale s obmedzeniami
Obchody zatiaľ zostávajú otvorené, ale obmedzená bude kapacita vzhľadom na plochu konkrétneho obchodu. V platnosti bude naďalej obmedzenie prevádzkových hodín, čiže predajne budú zatvorené od 19.00 do 06.00 hodiny, v nedeľu a cez sviatky.
Kantóny dostávajú právomoc tieto opatrenia zmierňovať v prípade, že to epidemiologická situácia umožní. Na takýto krok bude podstatné sledovať reprodukčné číslo vírusu a týždennú incidenciu. Kantóny sú tiež zodpovedné za fungovanie lyžiarskych stredísk v jednotlivých regiónoch.
Spolková vláda tiež vyzýva obyvateľstvo, aby hlavne cez sviatky obmedzovali svoje sociálne kontakty a výlety.
Zdroj: SRF
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.